Alaquàs posa en valor el seu patrimoni històric amb la instal·lació de 7 panells explicatius
08/02/2019

# Alaquàs posa en valor el seu patrimoni històric amb la instal·lació de 7 panells explicatius

*   08/02/2019
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=17209

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17209%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20posa%20en%20valor%20el%20seu%20patrimoni%20hist%C3%B2ric%20amb%20la%20instal%C2%B7laci%C3%B3%20de%207%20panells%20explicatius)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17209/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17209/08022019img_3260_Form_4.jpg)](https://www.alaquas.org/ficheros/documentos/2019/2/17209/08022019img_3260_Form_10.jpg "<a href='https://www.alaquas.org/ficheros/documentos/2019/2/17209/08022019img_3260_Form_10.jpg' target=_blank><i class='fa fa-external-link' aria-hidden='true'></i>.Alaquàs posa en valor el seu patrimoni històric amb la instal·lació de 7 panells explicatius</a>")

Es tracta d'un important projecte d'impuls turístic per a la senyalització, identificació i contextualització dels edificis i llocs més emblemàtics d'Alaquàs

Coincidint amb la celebració del Centenari del Castell com a Monument Històric Artístic, des de l’Ajuntament d’Alaquàs s’ha posat en marxa un ambiciós projecte per donar a conèixer a veïns i visitants el patrimoni històric amb que compta el municipi. Aquest projecte ha comptat amb la col•laboració de l’Agencia Valenciana de Turisme que ha subvencionat el 45% del pressupost global de l’actuació sent de 15.900 euros. 

Recentment, han sigut instal•lats 7 panells que contextualitzen, senyalitzen i ofereixen, al mateix temps, informació dels diferents elements patrimonials del municipi. Els panells explicatius, han sigut dissenyats per ser fàcilment recognoscibles com a part  d’una ruta turístic-cultural. Els mòduls compten amb plànols del municipi que indiquen amb diferents colors, llegendes i símbols les particularitats dels edificis i llocs emblemàtics d’Alaquàs. Els panells els trobarem en les següents ubicacions: a les entrades al terme municipal on es pot apreciar la imatge del Castell Palau d’Alaquàs junt a la seua definició com a Monument Històric Artístic de principis del segle XVI  i Bé d’Interès Cultural de la Comunitat Valenciana. 

Front al Castell d’Alaquàs s’ha instal•lat un altre panell explicatiu del monument, que inclou a més les rutes i punts d’interès que conviden al visitant a recórrer el Casc Històric d’Alaquàs: la Moreria, el nucli Cristià i el barri dels Ollers.

De les façanes de les esglésies de l’Olivar i de l’Assumpció també penja la senyalística que les identifica com a elements del patrimoni històric local.  

La informació que recopilen ha sigut redactada tant en castellà, com en valencià i adaptada al sistema braille, facilitant així l’accés a la informació a les persones invidents. A més, els panells compten amb la impressió de codi QR que permet al visitant consultar i ampliar de forma ràpida tota la informació d’interès.

El proper 1 de març tindran lloc els actes de cloenda del Centenari de la Declaració del Castell com a monument històric, serà a les 19h a la Plaça de la Constitució.